
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 1230 

30 Δεκεμβρίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός ορίων Αιγιαλού και Παραλίας στη θέση 
Αγία Παρασκευή, Κοινότητα Πέρδικας Ν. Θεσπρω¬ 
τίας. 1 

Κήρυξη ως αναδασωτέας καμένης δημοσίας δασικής 
έκτασης εμβαδού εβδομήντα έξι χιλιάδων τετρακο- 
σίων δέκα (76.410) τετραγ. μέτρων που βρίσκεται 
νοτίως νέας εθνικής οδού στο ύψος του Ναυστάθ¬ 
μου περιοχής του Δήμου Σούδας Ν. Χανιών. 2 


ΑΠΟΦΑΣΕΙ Σ 

Αριθ. 1548 (1) 

Καθορισμός ορίων Αιγιαλού και Παραλίας στη θέση Αγία 
Παρασκευή, Κοινότητα Πέρδικας Ν. Θεσπρωτίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του Ν. 2971/2001 (Φ.Ε.Κ. 285/τ. Α'/ 
19.12.2001) «Περί Αιγιαλού & Παραλίας». 

2. Τις διατάξεις του Ν.Δ. 439/1970 «Περί συμπληρώσε- 
ως των διατάξεων περί Αιγιαλού». 

3. Τις διατάξεις του Ν. 3200/1955 (ΦΕΚ97τ. Α') «περί δι¬ 
οικητικής αποκέντρωσης», όπως τροποποιήθηκε, συ¬ 
μπληρώθηκε και ισχύει σήμερα μετά Ν.Δ. 532/1970, Β.Δ 
704/1970, Β.Δ. 705/1970, Β.Δ. 192/1972, Π.Δ. 71/1984, 
Π.Δ. 347/1986, Ν. 2026/1992 και Π.Δ. 97/1993. 

4. Τις διατάξεις του άρθρου 19 παρ. 5 Ν. 2344 /1995, του 
άρθρου 52 παρ. 6 Ν. 2218/1994, του άρθρου 4 παρ. 7του 
Ν. 2240/1994, δυνάμει του οποίου αρμοδιότητες του 
Υπουργείου Οικονομικών που είχαν μεταβιβασθεί στους 
Νομάρχες, ανήκουν στον Περιφερειακό Διευθυντή, σε 
συνδυασμό με αυτές του άρθρου 14 παρ. 2 του Ν. 2399/ 
1996 με τις οποίες προβλέπεται η κατάργηση των θέσεων 
των Περιφερειακών Διευθυντών, οι αρμοδιότητες πλέον 
του οποίου περιήλθαν στο Γενικό Γραμματέα της Περιφέ¬ 
ρειας και ασκούνται από τον Αναπληρωτή Περιφερειακό 
Διευθυντή. 

5. Τις διατάξεις του Δ’ εδαφίου της παρ. 2 του άρθρου 1 
και της παρ. 6 του ιδίου άρθρου του Ν. 25073/1997 «διοί¬ 


κηση, οργάνωση, στελέχωση της Περιφέρειας, ρύθμιση 
θεμάτων για την Τοπική Αυτοδιοίκηση και άλλες διατά¬ 
ξεις» (Φ.Ε.Κ. 107/Α'), σύμφωνα με τις οποίες οι Περιφερει¬ 
ακές Υπηρεσίες του Υπουργείου Οικονομικών, που συ¬ 
γκροτούσαν την Περιφερειακή Διοίκηση του Νομού η της 
Νομαρχίας, δεν υπήχθησαν στην ενιαία Οργανική Μονάδα 
της Περιφέρειας, ούτε καταργήθηκαν, αλλά αποτελούν 
από 1.9.1997, Υπηρεσίες του Υπουργείου Οικονομικών. 

6. Το υπ’ αριθμ. 28979/31.7.1997 έγγραφο της Δ/νσης 
Διοίκησης του Υπουργείου Εσωτερικών, Δημόσιας Διοί¬ 
κησης και Αποκέντρωσης, σύμφωνα με το οποίο οι αρμο¬ 
διότητες του Γενικού Γ ραμματέα της Περιφέρειας σε θέ¬ 
ματα Υπηρεσιών του Υπουργείου Οικονομικών, μεταφέ- 
ρονται από 1.9.1997 στον Υπουργό Οικονομικών. 

7. Την υπ’ αριθμ. 14650/ΔΙΟΕ85/17.3.2004 (Φ.Ε.Κ. 519/ 
τ. Β'/17.3.2004) κοινή υπουργική απόφαση των Πρωθυ¬ 
πουργού και Υπουργού Οικονομίας και Οικονομικών, πε¬ 
ρί καθορισμού αρμοδιοτήτων του Υπουργού Οικονομίας 
και Οικονομικών. 

8. Τις διατάξειςτης παρ. 21του άρθρου 46 Ν. 3220/2004 
(ΦΕΚ 15τ. Α'/28.1.2004) «Μεταβίβαση αρμοδιοτήτων του 
Υπουργού Οικονομίας και Οικονομικών στον Γ ενικό Γ ραμ¬ 
ματέα της Περιφέρειας». 

9. Το υπ’ αριθμ. 1030067/296/Α0006/7.4.2004 έγγραφο 
της Δ/νσης Οργάνωσης της Γ εν. Δ/νσης Διοικητικής Υπο¬ 
στήριξης του Υπουργείου Οικονομίας και Οικονομικών 
«Διευκρινίσεις για τις αρμοδιότητες των Υφυπουργών Οι¬ 
κονομίας και Οικονομικών που περιέρχονται από 
10.4.2004 στους Γεν. Γραμματείς Περιφερειών». 

10. Την από 29.7.2004 έκθεση της Επιτροπής καθορι¬ 
σμού των ορίων Αιγιαλού & Παραλίας στη θέση «ΑΓΙΑ ΠΑ¬ 
ΡΑΣΚΕΥΗ», Κοιν. Πέρδικας. Ν. Θεσπρωτίας και το από 
Απρίλιο 2004 τοπογραφικό -υψομετρικό διάγραμμα, 
εξαρτημένο από το κρατικό δίκτυο, κλίμακας 1:500, το 
οποίο έχει συνταχθεί από τον Θεοδώρου Γεώργιο, Αγρο¬ 
νόμο Τοπογράφο Μηχανικό σε μία (1) πινακίδα και θεω¬ 
ρήθηκε την 7.5.2004 από τον Λάμπρο Νικολάου, Πολιτικό 
Μηχανικό, Προϊστάμενο της Τ.Υ.Δ.Κ. Ν. Θεσπρωτίας. 

11. Το υπ’ αρίθμ. Φ544.5/932/αρ. ΣΧ. 1264/13.9.2004 έγ¬ 
γραφο του Γενικού Επιτελείου Ναυτικού, αποφασίζουμε: 

Επικυρώνουμε την από 29.7.2004 έκθεση της κατά το 
άρθρο 3 του Ν. 2971/2001 αρμόδιας Επιτροπής περιχά- 
ραξης των ορίων Αιγιαλού και Παραλίας στη θέση «ΑΓΙΑ 
ΠΑΡΑΣΚΕΥΗ», Κοιν. Πέρδικας, Ν. Θεσπρωτίας και το από 

Απρίλιο 2004 τοπογραφικό - υψομετρικό διάγραμμα, 
εξαρτημένο από το κρατικό δίκτυο, κλίμακας 1:500, το 
οποίο έχει συνταχθεί από τον Θεοδώρου Γεώργιο, Αγρο¬ 
νόμο Τοπογράφο Μηχανικό σε μία (1) πινακίδα και θεω¬ 
ρήθηκε την 7.5.2004 από τον Λάμπρο Νικολάου, Πολιτικό 
Μηχανικό, Προϊστάμενο της Τ.Υ.Δ.Κ. Ν. Θεσπρωτίας. 

Στο τοπογραφικό αυτό διάγραμμα καθορίστηκε η οριο- 
γραμμή του Αιγιαλού με κόκκινη συνεχή Πολυγωνική 
γραμμή, με στοιχεία Κ25, Κ26,Κ27.Κ42,Κ43. 

Η οριογραμμή της Παραλίας με κίτρινη συνεχή Πολυ¬ 
γωνική γραμμή, με στοιχεία Κ’23, Κ25, Κ’26.,Κ’42, 

Κ’43. 

Αποφαίνεται ότι δεν υφίσταται Παλαιός Αιγιαλός. 

Η ζώνη παραλίας έχει πλάτος 10 μ. διότι δεν εξυπηρε¬ 
τούνται οι σκοποί του άρθρου 1 παρ. 2 του Ν. 2971/2001. 

Η παρούσα απόφαση μαζί με την έκθεση της Επιτροπής 
και το τοπογραφικό διάγραμμα, να δημοσιευθούν στην 
Εφημερίδα της Κυβερνήσεως. 

Ιωάννινα, 29 Νοεμβρίου 2004 

Ο Γ ενικός Γ ραμματέας της Περιφέρειας 
ΔΗΜ.ΠΑΝΟΖΑΧΟΣ 


ΕΚΘΕΣΗ 

ΤΗΣ ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ - 
ΠΑΡΑΛΙΑΣ ΚΑΙ ΠΑΛΑΙΟΥ ΑΙΓΙΑΛΟΥ 

Στην Ηγουμενίτσα σήμερα Τρίτη, 29 του μηνός Ιουνίου 
του έτους 2004 οι υπογεγραμμένοι: 

1) Τσελίκος Δημήτριος, Προϊστάμενος της Κτηματικής 
Υπηρεσίας Ν. Θεσπρωτίας, ως Πρόεδρος. 

2) Πάνου Βασίλειος, Πολ. Μηχ/κός, Δ/ντής Πολεοδο¬ 
μίας της Νομ. Αυτ/σης Ν. Θεσπρωτίας. 

3) Κοντομάρης Σπυρίδων, ΠλωτάρχηςΛ.Σ., Λιμενάρχης 
Ηγουμενίτσας. 

4) Νικολάου Λάμπρος, Πολ. Μηχ/κός Προϊστάμενος της 
Τ.Υ.Δ.Κ. Ν. Θεσπρωτίας. 

5) Κων/νος Κωνσταντής, Χημ. Μηχ/κός, Αναπληρωτής 
της Δ/ντριας Χωροταξίας και Περιβάλλοντος Ηπείρου ως 
μέλη 

που αποτελούμε την Επιτροπή καθορισμού Αιγιαλού- 
Παραλίας και Παλαιού Αιγιαλού σύμφωνα με το άρθρο 3 
του Ν. 2971/2001 και ορισθήκαμε με την υπ’ αριθ. 
2648/27.8.2002 απόφαση του Προϊσταμένου της Οικονο¬ 
μικής Επιθεώρησης Ηπείρου, συγκληθήκαμε κατόπιντης 
υπ’ αριθ. 513/18.6.2004 εγγράφου προσκλήσεως του 
Προέδρου της, προκειμένου να καθορίσουμε τον Αιγιαλό 
και την Παραλία στην θέση «Αγία Παρασκευή», Κοινότητα 
Πέρδικας Ν. Θεσπρωτίας όπου και μεταβήκαμε στις 
29.6.2004. 

Αφού λάβαμε υπόψη 

1) Την υπ’ αριθμ. 511/17.6.2004 αίτηση του Δέλλα Χρή¬ 
στου του Γεωργίου, κατοίκου Ιωαννίνων, με την οποία ζη¬ 
τείται ο καθορισμός του Αιγιαλού και της Παραλίας στην 
παραπάνω περιοχή. 

2) Το Τοπογραφικό Διάγραμμα σε μία (1) πινακίδα και σε 
κλίμακα 1:500 που συντάχθηκε τον Απρίλιο του έτους 
2004 από τον Θεοδώρου Γ εώργιο, Αγρονόμο Τ οπογράφο 
Μηχανικό και θεωρήθηκε στις 7.5.2004 από τον Νικολάου 
Λάμπρο, Πολ. Μηχ/κό, Προϊστάμενο της Τ.Υ.Δ.Κ. Ν. Θε¬ 
σπρωτίας. 


3) Τα στοιχεία καθορισμού αιγιαλού και παραλίας που 
προβλέπονται από το άρθρο 9 του νόμου 2971/2001 και 
ειδικότερα: 

α) Τη γεωμορφολογία του εδάφους για την οποία ανα¬ 
λυτικά αναφέρεται ότι: 

1) Η μορφολογία της ακτής συνίσταται από: 

ί) Βραχώδη πρανή με απότομες κλίσεις και ύψη στέψης 
που κυμαίνονται από... Κ31... έως... Κ43... μέτρα (προκύ¬ 
πτουν από το τοπογραφικό διάγραμμα) ή 
ϋ) Χαλαρά ιζήματα (άμμος, αμμοιλύς, κροκάλες, χαλί¬ 
κια, πέτρες) που έχουνπροκύψει από την εναπόθεση φερ¬ 
τών υλών ποταμών ή χειμάρρων ή ρυάκων ή που έχουν 
προκύψει από την αποσάθρωση - διάβρωση των μητρικών 
πετρωμάτων της ακτής ή από τον συνδυασμό και των δύο 
και τα οποία έχουν εύρος που κυμαίνεται από... Κ25... 
έως... Κ31... μέτρα (επίσης προκύπτουν από το τοπογρα- 
φικό διάγραμμα) ή 
ίϋ) Τον συνδυασμό των παραπάνω 

2) Της ακτής συνέχονται εκτάσεις: 
ί) Λοφώδης ορεινές 

ϋ) Με έδαφος βραχώδες, ημιβραχώδες, γαιώδες 
ίϋ) Εκτός σχεδίου 
ίν) Δομημένες με αραιή δόμηση 
ν) Τουριστική, Β' κατοικίας 

3) Το φυσικό όριο βλάστησης συνίσταται από: 

ί) θαμνώδη φυσική βλάστηση (πουρνάρια, σχίνα) 
ϋ) Δενδρώδη φυσική βλάστηση (ελιές κ.λ.π.) 
ίϋ) Θαμνώδη ή δενδρώδη βλάστηση 
ίν) Συνδυασμό των προηγουμένων 
β) Τα πορίσματα από την εκτίμηση των μετεωρολογικών 
στοιχείων της περιοχής, ήτοι το γεγονός ότι η περιοχή δεν 
προσβάλλεται από ισχυρούς ανέμους γιατί είναι προστατευ- 
μένη λόγω του ότι καλύπτεται από την νήσο Αγ. Παρασκευή. 

γ) Τη μορφολογία του πυθμένα ο οποίος συνίσταται 
από: (Τα παρακάτω στοιχεία προκύπτουν από την αυτο¬ 
ψία μακροσκοπικά και από το απόσπασμα χάρτη Γ.Υ.Σ. 
κλίμακας 1:50.000 που συνοδεύει το διάγραμμα) 
ί) Αμμώδη σύσταση και ήπιες με μικρά βάθη κοντά στην 
ακτή ή 

ϋ) Βραχώδη ανώμαλη σύσταση με ύφαλους και ξέρες 
κοντά στην ακτή ή 
ίϋ) Μεγάλα βάθη κοντά στην ακτή 
καθώς και το ότι σε περιοχές με μικρά βάθη και μικρές 
κλίσεις του βυθού, όπου η θραύση του κύματος και η 
εκτόνωση της ενέργειας του γίνεται σε μεγάλη απόσταση 
από την ακτογραμμή, η επίδραση του κύματος στην ακτή 
είναι μικρή ενώ σε περιπτώσεις ακτών με μεγάλες κλίσεις 
βυθού και μεγάλα βάθη κοντά στην ακτή, όπου η θραύση 
των κυμάτων συντελείται κοντά στην ακτή ή ακόμα και πά¬ 
νω σ’ αυτή, ο κυματισμός καλύπτει κατά κανόνα μεγάλο 
εύρος ακτής προκειμένου να εκτονωθεί. Επίσης η ύπαρ¬ 
ξη ανώμαλου, βραχώδους πυθμένα γη υφάλων μπροστά 
στην εξεταζόμενη ακτή επιδρά στη χάραξη της γραμμής 
του αιγιαλού, δεδομένου ότι τέτοιου είδους σχηματισμοί 
συντελούν στη διαφοροποίηση του κυματικού πεδίου από 
θέση σε θέση εντός της παράκτιας ζώνης. 

δ) Τοντομέα ανάπτυξης κυματισμού σε σχέση με το μέ¬ 
τωπο της ακτής, ότι δηλαδή πρόκειται για ακτή με μικρό 
ανάπτυγμα πελάγους. 

ε) Την μη ύπαρξη τεχνικών έργων στην περιοχή, 
στ) Την μη ύπαρξη εγκεκριμένων χωροταξικών κατευ¬ 
θύνσεων και χρήσεων γης που επηρεάζουν την παράκτια 
ζώνη. 

ζ) Την μη ύπαρξη δημοσίων κτημάτων κάθε κατηγορίας 
που βρίσκονται σε άμεση γειτνίαση με την παράκτια ζώνη. 

η) Τυχόν υφιστάμενο Κτηματολόγιο (Διανομή του Υπ. 
Γεωργίας; 

ι) Την μη ύπαρξη ευπαθών οικοσυστημάτων και προ- 
στατευόμενων περιοχών, αποφασίζουμε: 

1) Καθορίζουμε στα παραπάνω Τοπογραφικά Διαγράμ¬ 
ματα που συνοδεύουν την έκθεση: 

α)Την οριογραμμή του Αιγιαλού, με συνεχή κόκκινη πο¬ 
λυγωνική γραμμή Κ25, Κ26, Κ27,..., Κ42, Κ43της οποίας 
οι κορυφές είναι εξαρτημένες από το Κρατικό Τριγωνο¬ 
μετρικό Δίκτυο και οι συντεταγμένες αναγράφονται στο 
τοπογραφικά διάγραμμα 

β) Την οριογραμμή της Παραλίας, με συνεχή κίτρινη πο¬ 
λυγωνική γραμμή Κ’23, Κ’25, Κ’26,..., Κ’42, Κ’43της οποί¬ 
ας οι κορυφές είναι εξαρτημένες από το Κρατικό Τριγω¬ 
νομετρικό Δίκτυο και οι συντεταγμένες αναγράφονται 
στο τοπογραφικά διάγραμμα. 


γ) Σημειώνουμε ότι η κορυφή Κ25του Αιγιαλού και Κ’23 
της Παραλίας ταυτίζονται με την κορυφή Κ 25 του Αιγια- 
λού και Κ’23 της Παραλίας, οριογραμμές που καθορίστη¬ 
καν με την αριθ. 4467/29.11.1990 απόφαση του Νομάρχη 
Θεσπρωτίας. 

2) Δεν υπάρχει Παλαιός Αιγιαλός στο παραπάνω τμήμα. 

3) Επίτου Αιγιαλού και της Παραλίας δεν διαπιστώσαμε 
την ύπαρξη έργων. 

4) Καθορίζουμε τη ζώνη Παραλίας πλάτους 10.00 μέ¬ 
τρων, για την εξυπηρέτηση της παραγράφου 2 του άρ¬ 
θρου 1 του Ν. 2971/2001. 

Η επιτροπή αφού γνωμοδότησε ομόφωνα για το παρα¬ 
πάνω θέμα υπογράφει την έκθεση όπως ακολουθεί: 

Η Επιτροπή 

Ο Πρόεδρος Τα Μέλη 

(υπογραφή) (υπογραφές) 

Αριθ.6617 (2) 

Κήρυξη ως αναδασωτέας καμένης δημοσίας δασικής 
έκτασης εμβαδού εβδομήντα έξι χιλιάδων τετρακο- 
σίων δέκα (76.410) τετραγ. μέτρων που βρίσκεται νο- 
τίως νέας εθνικής οδού στο ύψος του Ναυστάθμου πε¬ 
ριοχής του Δήμου Σούδας Ν. Χανιών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1) Τις διατάξεις του Ν. 3200/1955 περί Διοικητικής Απο¬ 
κέντρωσης, όπως τροποποιήθηκαν και συμπληρώθηκαν 
μεταγενέστερα με τις διατάξεις του Ν. 2503/1997. 

2) Την υπ’ αριθμ. 6730/12.8.2003 απόφαση του Γενικού 
Γραμματέα Περιφέρειας Κρήτης «περί ορισμού εισηγη¬ 
τών και μεταβίβαση εξουσίας υπογραφής «Με εντολή Γ ε¬ 
νικού Γ ραμματέα αποφάσεων εγγράφων και άλλων πρά¬ 
ξεων στον Γενικό Διευθυντή της Περιφέρειας κ.λ.π», με¬ 
ταξύ των οποίων και υπογραφή αποφάσεων κηρύξεως 
αναδασωτέων εκτάσεων. 

3) Τις διατάξεις του άρθρου 117 παρ. 3 του Συντάγμα¬ 
τος των Ελλήνων. 

4) Τις δ/ξεις του Ν. 998/1979 περί προστασίας των δα¬ 
σών κ.λ.π. και ειδικότερα του άρθρου 3, όπως τροποποιή¬ 
θηκε μετοννόμο3208/2003,του άρθρου 38παρ. 1 καιτου 
άρθρου 41 παρ. 1 αυτού. 

5) Τις διαταγές του Υπουργείου Γεωργίας με αριθμ.: 
α) 160417/1180/1980 και β) 182447/3049/1980. 

6) Το γεγονός ότι την 22.8.2004 έλαβε χώρα πυρκαγιά 
νοτίως της νέας εθνικής οδού Χανίων-Ηρακλείου στο 
ύψος του Ναυστάθμου Σούδας, η οποία αποτέφρωσε δύο 
τμήματα δασικής έκτασης συνολικού εμβαδού εβδομή¬ 
ντα έξι χιλιάδων τετρακοσίων δέκα (76.410) τετρ. μέτρων. 

7) Την υπ’ αριθμ. ..11.2004 εισηγητική έκθεση της 
Δ/νσης Δασών Χανιών, με την οποία εισηγείται για τους 
λόγους που αναφέρονται σ’ αυτήν να κηρυχθεί «αναδα¬ 
σωτέα» η ανωτέρω αναφερομένη καμένη δημόσια δασική 
έκταση, όπως εμφανίζεται αυτή σε απόσπασμα χάρτη κλί¬ 
μακας 1:5000 θεωρημένο από τον Δ/ντή Δασών Χανιών 
και συνημμένως στην παρούσα απόφαση. 


8) Την υπ’ αριθμ. 838/2002 απόφαση του ΣΥΜΒΟΥΛΙΟΥ 
ΕΠΙΚΡΑΤΕΙΑΣ ΤΜΗΜΑ Ε' καθώς και τα διαλαμβανόμενα 
στο υπ’ αριθμ. 105204/2793/31.7.2002 διευκρινιστικό έγ¬ 
γραφο του Υπουργού Γεωργίας, με το οποίο κοινοποιή¬ 
θηκε η απόφαση του Σ.τ.Ε. 838/2002 σύμφωνα με την 
οποία είναι δυνατή η κήρυξη «αναδασωτέων» των καμέ¬ 
νων δασικών εκτάσεων λόγου του κατ’ επείγοντος για την 
προστασία των και χωρίς ακόμη να έχει προηγηθεί έκδο¬ 
ση πράξης χαρακτηρισμού αυτών από την οικεία δασική 
αρχή, αποφασίζουμε: 

Κηρύσσουμε ως αναδασωτέα την καμένη δημόσια δα¬ 
σική έκταση που κείται στη περιοχή νοτίως της νέας Εθνι¬ 
κής οδού Χανίων-Ηρακλείου στο ύψος του Ναυστάθμου 
Σούδας, κάηκε στις 22.8.2004 και αποτελείται από δύο 
τμήματα. Το τμήμα «α» εμβαδού πενήντα πέντε χιλιάδων 
πεντακοσίων (55.500) τετραγωνικών μέτρων περιβαλλό¬ 
μενο από την οριοθετική γραμμή με στοιχεία Α,Β,Γ,Δ,Ν, 
Σ,Ρ,Π,Κ,Λ,Μ,Α» και το τμήμα «β» εμβαδού δεκαεφτά χι¬ 
λιάδων εννιακοσίων δέκα (17.910) τετραγωνικών μέτρων 
περιβαλλόμενο από την οριοθετική γραμμή με στοιχεία 
«Ι,Ο,Ξ,Ε,Ζ,Η,Θ,Ι», όπως αυτά απεικονίζονται κατά θέση, 
σχήμα, μέγεθος και όρια σε απόσπασμα χάρτη κλίμακας 
1:5.000, το οποίο είναι θεωρημένο από τον Δ/ντή δασών 
Χανίων και συνημμένο στην παρούσα απόφασή μας. 

Σκοπός για τον οποίο κηρύσσεται αναδασωτέα η έκτα¬ 
ση αυτή είναι η διατήρηση του δασικού χαρακτήρα της, η 
αποκατάσταση με φυσική αναγέννηση ή τεχνητή αναδά¬ 
σωση της καμένης δασικής βλάστησης και ο αποκλεισμός 
της αλλαγής χρήσης της. 

Η παράγραφος οκτώ (8) του ανωτέρω σκεπτικού με τα 
διαλαμβανόμενα στο υπ’ αριθμ. 105204/2793/31.7.2002 
διευκρινιστικό έγγραφο του Υπουργού Γεωργίας έχει 
εφαρμογή στην παρούσα απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 23 Νοεμβρίου 2004 

Ο Γενικός Γραμματέας Περιφέρειας 
ΣΕΡΑΦΕΙΜ ΤΣΟΚΑΣ 

